galenus.de-simplicium-medicamentorum-temperamentis-ac-facultatibus-libri-xi 10.2.27
[ κζ΄ . Περὶ κόπρου χηνῶν τε καὶ πελαργῶν . ] Ἡ δὲ τῶν χηνῶν κόπρος ἄχρηστός ἐστι διὰ πολλὴν δριμύτητα . λογίζομαι δὲ καὶ τὴν ἱεράκων τε καὶ ἀετῶν . ἀλλὰ καὶ τὸ δυσπόριστον ἁπάσης τῆς τοιαύτης ὕλης φευκτέον . ἐξ οὗ καὶ μᾶλλον ὁρμώμενοί τινες ἰσχυρὰς δυνάμεις μαρτυροῦσι ταῖς τοιαύταις ὕλαις , ὡς οὐ ῥᾳδίως ἐλεγχθησόμενοι , καθάπερ οἱ τὴν τῶν πελαργῶν κόπρον ἐπιλήπτους ἰᾶσθαι γράψαντες . ἀλλ’ αὕτη μέντοι πολλῶν ὄντων ἄλλων ὧν γράφουσιν εὐποριστωτέρα κατὰ πολὺ τυγχάνουσα περίεργον ὅμως τ’ ἐστὶ πρὸς τῷ μηδ’ ἀληθὲς εἶναι τὸ γεγραμμένον ὑπ’ αὐτῆς . πεισθεὶς γοῦν τις ὑπὸ τῶν γραφόντων τὰ τοιαῦτα καὶ πιὼν τῆς κόπρου ταύτης οὐδὲν ὤνηται . δηλοῦσι γοῦν καὶ πρὸ τῆς πείρας οἱ γράφοντες αὐτὰ τὸ μοχθηρὸν ὧν ἐπαγγέλλονται . κατὰ πολλοὺς γὰρ τρόπους δυσπνοούντων ἀνθρώπων οὔθ’ ὅ τι πᾶσιν ἁρμόττει προστιθέασι κατὰ τὸν λόγον οὔθ’ ὅ τι τοῖσδέ τισιν ἢ τῷδε . τινές γε μὴν τῶν γραψάντων οὐ δυσπνοίας ἁπλῶς , ἀλλ’ ὀρθοπνοίας λέγουσιν ἰάματα εἶναι τὰ τοιαῦτα , κόπρον πελαργοῦ καὶ γλαυκὸς αἷμα καὶ οὖρον ἀνθρώπου καὶ ἄλλα τούτων ἀτοπώτερα μὴ γινώσκοντες , ὅτι φλεγματώδης καὶ γλίσχρος χυμὸς ἐμφράττων τὰ βρογχία τοῦ πνεύμονος αἴτιος γίνεται τοῦ πάθους τούτου καὶ ὡς ἴασις ἐν τῷ κενῶσαι τοῦτό ἐστιν , καὶ ὡς ἡ κένωσις αὐτοῦ καὶ μετὰ βηχὸς ἀναπτυομένου γίγνεται , καὶ ὡς οὐκ ἐνδέχεται τοῦτο γίνεσθαι μὴ πολλάκις ποθέντος δριμυτέρου φαρμάκου . οἱ δέ γε οὕτως εἰσὶ ληρώδεις ἢ γόητες ἢ οὐκ οἶδ’ ὅ τι φῶ , ὡς τῶν ἀτόπων ἕκαστον τούτων πομάτων ποθὲν ἀπαλλάττειν τῆς δυσπνοίας φασὶ τοὺς κάμνοντας , ὅπερ οὐδ’ εἰ μήλην τις καθεὶς εἰς τὸν πνεύμονα δι’ ἐκείνης ἀφαιρεῖν ἐδύνατο τὸν ἐμπεπλασμένον χυμὸν , ἐκ μιᾶς ἂν ἐπιβολῆς ἐπράχθη . κάλλιον οὖν ἦν αὐτοῖς , οὐκ εἰ ποθείη τόδε τι τὸ αἷμα ἢ τὸ οὖρον τὴν δύσπνοιαν ἰᾶσθαι λέγειν , ἀλλ’ εἰ πίνοιτο . κάλλιον δὲ ὅτι μὴ πάντῃ τε καὶ πάντως ἰάσεται , μηδ’ εἰ πίνοιτο συνεχῶς , ἀλλ’ ὅτι πολλοὺς μὲν ἰάσατο , πολλοὺς δὲ ὠφέλησεν μὲν , οὐ τελέως δ’ ἀπήλλαξε τοῦ νοσήματος . ἀλλὰ τούτους μὲν ἤδη καταλίπωμεν , ἐπὶ δὲ τὸ συνεχὲς ἴωμεν τοῦ λόγου . πάσης γάρ τοι κόπρου τὸ δριμὺ καὶ διαφορητικὸν ἐχούσης παρὰ τὸ μᾶλλόν τε καὶ ἧττον ἑτέραν ἑτέρας τὴν τοιαύτην ἔχειν δύναμιν , αἳ κατὰ μέρος ἐν αὐταῖς γίνονται διαφοραὶ , καὶ διὰ τοῦτο τινὰς μὲν τόδε τι τὸ πάθημα , τινὰς δὲ τόδε τι θεραπεύειν μᾶλλον .
Lemmas: [ κζ΄ . περι κόπρος χήν τε καί πελαργός . ] ὁ δέ ὁ χήν κόπρος ἄχρηστος εἰμί διά πολύς δριμύτης . λογίζομαι δέ καί ὁ ἱέραξ τε καί ἀετός . ἀλλά καί ὁ δυσπόριστος ἅπας ὁ τοιοῦτος ὕλη φεύγω . ἐκ ὅς καί μάλα ὁρμάω τις ἰσχυρός δύναμις μαρτυρέω ὁ τοιοῦτος ὕλη , ὡς οὐ ῥᾴδιος ἐλέγχω , καθά ὁ ὁ ὁ πελαργός κόπρος ἐπίληπτος ἰάομαι γράφω . ἀλλά οὗτος μέντοι πολύς εἰμί ἄλλος ὅς γράφω εὔποριστος κατά πολύς τυγχάνω περίεργος ὅμως τε εἰμί πρός ὁ μηδέ ἀληθής εἰμί ὁ γράφω ὑπό αὐτός . πείθω γοῦν τις ὑπό ὁ γράφω ὁ τοιοῦτος καί πίνω ὁ κόπρος οὗτος οὐδείς ὠνέομαι . δηλόω γοῦν καί πρό ὁ πεῖρα ὁ γράφω αὐτός ὁ μοχθηρός ὅς ἐπαγγέλλω . κατά πολύς γάρ τρόπος δυσπνοέω ἄνθρωπος οὔτε ὅς τις πᾶς ἁρμόζω προστίθημι κατά ὁ λόγος οὔτε ὅς τις ὅδε τις ἤ ὅδε . τις γε μήν ὁ γράφω οὐ δύσπνοια ἁπλῶς , ἀλλά ὀρθόπνοια λέγω ἴαμα εἰμί ὁ τοιοῦτος , κόπρος πελαργός καί γλαύξ αἷμα καί οὖρος ἄνθρωπος καί ἄλλος οὗτος ἄτοπος μή γιγνώσκω , ὅτι φλεγματώδης καί γλίσχρος χυμός ἐμφράσσω ὁ βρογχία ὁ πνεύμων αἴτιος γίγνομαι ὁ πάθος οὗτος καί ὡς ἴασις ἐν ὁ κενόω οὗτος εἰμί , καί ὡς ὁ κένωσις αὐτός καί μετά βήξ ἀναπτύω γίγνομαι , καί ὡς οὐ ἐνδέχομαι οὗτος γίγνομαι μή πολλάκις πίνω δριμύς φάρμακον . ὁ δέ γε οὕτως εἰμί ληρώδης ἤ γόης ἤ οὐ οἶδα ὅς τις φημί , ὡς ὁ ἄτοπος ἕκαστος οὗτος πόμα ποθεν ἀπαλλάσσω ὁ δύσπνοια φημί ὁ κάμνω , ὅς οὐδέ εἰ μήλη τις καθίημι εἰς ὁ πνεύμων διά ἐκεῖνος ἀφαιρέω δύναμαι ὁ ἐμπλάσσω χυμός , ἐκ εἷς ἄν ἐπιβολή πράσσω . καλός οὖν εἰμί αὐτός , οὐ εἰ πίνω ὅδε τις ὁ αἷμα ἤ ὁ οὖρος ὁ δύσπνοια ἰάομαι λέγω , ἀλλά εἰ πίνω . καλός δέ ὅτι μή πάντῃ τε καί πάντως ἰάζω , μηδέ εἰ πίνω συνεχής , ἀλλά ὅτι πολύς μέν ἰάομαι , πολύς δέ ὠφελέω μέν , οὐ τέλειος δέ ἀπαλλάσσω ὁ νόσημα . ἀλλά οὗτος μέν ἤδη καταλείπω , ἐπί δέ ὁ συνεχής ἔρχομαι ὁ λόγος . πᾶς γάρ τοι κόπρος ὁ δριμύς καί διαφορητικός ἔχω παρά ὁ μάλα τε καί ἥσσων ἕτερος ἕτερος ὁ τοιοῦτος ἔχω δύναμις , ὅς κατά μέρος ἐν αὐτός γίγνομαι διαφορά , καί διά οὗτος τις μέν ὅδε τις ὁ πάθημα , τις δέ ὅδε τις θεραπεύω μάλα .